ԵԿՄ-ի ՙՊատանի երկրապահ՚ կառույցի մասին խոսելով՝ Սերոբ Խաչատրյանը կարևորեց, որ պատանիների ռազմական կրթությունն ապահովեն ոչ թե բացառապես զինվորականներ, այլ հմուտ մանկավարժաներ. «Ուսուցիչների որակը պետք է բարձր լինի։ Մենք չպետք է դիտարկենք, որ, եթե ռազմագիտություն է, ու դու եթե լեյտենանտ կամ մայոր ես, ուրեմն՝ հանգիստ կարող ես դասավանդել։ Երեխաների հետ աշխատանքը պետք է շատ զգույշ տարվի, և կարծում եմ, որ այս իմաստով մենք թերացել ենք, չկա որևէ բան, որ ԿԳՆ-ն՝ որպես այդ ծրագրի պատվիրատու և ֆինանսավորող, կարողանար այդ ծրագրի որակը մոնիտորինգի ենթարկել։ Հասկանալի է, որ նախորդ իշխանության ժամանակ անհնար էր պատկերացնել, որ ինչ-որ մի կառույց կարող էր գնալ՝ գեներալ Մանվելի ծրագիրը մոնիտորինգ անել»։